

ligneBunú Liosta Ionadaithe

Oifigeach Dlí (tag. CN267)

Fad: 2 bhliain – Gníomhaire ar Conradh – FG IV

Bhunaigh Comhghnóthas SESAR nós imeachta earcaíochta arb é is aidhm dó **liosta ionadaithe** a chur ar bun le haghaidh an phoist mar **Oifigeach Dlí**. Is sa Bhruiséil, an Bheilg, atá an post bunaithe, áit ina bhfuil ceanncheathrú Chomhghnóthas SESAR agus an áit fostaíochta.

Tá tuilleadh faisnéise maidir le gníomhaíochtaí Chomhghnóthas SESAR ar fáil ag: [http://www.sesarju.eu](http://www.sesarju.eu/public/subsite_homepage/homepage.html).

1. **PRÍOMHFHREAGRACHTAÍ**

Sannfar an t-oifigeach dlí don Earnáil Gnóthaí Dlí agus Soláthair de Chomhghnóthas SESAR.

Agus é/í ag obair faoi fhreagracht dhíreach Cheann na hEarnála, tabharfar tascanna oibre don oifigeach dlí a mbeidh na cúraimí seo a leanas, i measc nithe eile, i gceist leo:

* tuairimí, tuarascálacha agus doiciméid oibre a dhréachtú ar aon fhadhb dlí a thagann aníos le linn oibríochtaí laethúla Chomhghnóthas SESAR agus le linn rialacha agus beartais is infheidhme a chur chun feidhme;
* anailís a dhéanamh ar dhoiciméid dlí agus staidéir/anailís a dhéanamh ar an timpeallacht dlí agus rialála ábhartha ina ndéanann Comhghnóthas SESAR a chuid gníomhaíochtaí;
* tacaíocht a chur ar fáil agus ionstraimí dlí Chomhghnóthas SESAR á n-ullmhú;
* comhairle dlí a chur ar fáil maidir le Rialacha Chomhghnóthas SESAR a cheapadh agus a léiriú (Rialacha Airgeadais go háirithe);
* nósanna imeachta deontais agus soláthair agus na nósanna imeachta agus socruithe conarthacha a eascraíonn astu a ullmhú agus a bhainistiú agus comhairle a chur ar fáil ina leith.

1. **CRITÉIR INCHÁILITHEACHTA**

**Ní mór do na hiarrthóirí bheith ar áireamh ar liosta ionadaithe bailí de chuid EPSO (an Oifig Eorpach um Roghnú Foirne) do bhaill foirne ar conradh (Feidhmghrúpa IV) i bpróifíl chuí.**

**3.1** **Na Cáilíochtaí Íosta a Theastaíonn**

Leibhéal oideachais a chomhfhreagraíonn do staidéar críochnaithe ollscoile sa dlí atá fianaithe le dioplóma sa chás go maireann an ghnáth-thréimhse oideachais ollscoile ceithre bliana nó níos mó,

Nó

Leibhéal oideachais a chomhfhreagraíonn do staidéar críochnaithe ollscoile sa dlí atá fianaithe le dioplóma sa chás go maireann an ghnáth-thréimhse oideachais ollscoile trí bliana agus, tar éis an chéim ollscoile a bhaint amach, taithí ghairmiúil chuí aon bhliana ar a laghad.

**3.2** **An Taithí Ghairmiúil Íosta a Theastaíonn**

Taithí chruthaithe ghairmiúil **3 bliana** ar a laghad a gnóthaíodh tar éis na cáilíochtaí íosta a theastaíonn a bhaint amach.

**3.3** **Na Scileanna Teanga a Theastaíonn**

Is ceanglais iad eolas críochnúil ar Bhéarla agus eolas sásúil ar theanga eile de chuid na gComhphobal Eorpach, a mhéid is gá chun na dualgais a bheidh air/uirthi a chomhlíonadh.

**3.3** **Ina theannta sin, le bheith incháilithe, ní mór don iarrthóir:**

* A bheith ina náisiúnach de Bhallstát den Aontas Eorpach;
* Aon oibleagáid arna forchur leis na dlíthe a bhaineann le seirbhís mhíleata a bheith comhlíonta aige/aici;
* A bheith i dteideal a c(h)eart iomlán mar shaoránach[[1]](#footnote-2);
* Na teistiméireachtaí carachtair cuí a sholáthar maidir lena oiriúnaí atá sé/sí do na dualgais a bhaineann leis an bpost a chomhlíonadh;
* Bheith corpacmhainneach chun na dualgais a bhaineann leis an bpost a chomhlíonadh[[2]](#footnote-3).

1. **FAISNÉIS BHREISE**

Ní mór d’iarrthóirí é seo a chur isteach trí ríomhphost chuig an mbosca ríomhphoist feidhmiúil [recruitmentcn267@sesarju.eu](mailto:recruitmentcn267@sesarju.eu): **comhad AONAIR PDF Adobe Acrobat de mhéid A4 (méid: 5 MB ar a mhéad) ina bhfuil GACH CEANN de na doiciméid scanta seo a leanas**:

* Curriculum Vitae (CV) i bhformáid Europass (atá ar fáil ar an láithreán gréasáin seo a leanas: [http://europass.cedefop.europa.eu](http://europass.cedefop.europa.eu/) );
* Litir inspreagtha shínithe nach mó ná leathanach amháin, ina mínítear cén fáth ar spéis leis an iarrthóir an post agus cén acmhainn atá aige/aici chun obair Chomhghnóthas SESAR a chur ar aghaidh, má roghnaítear é/í;
* Dearbhú onóra atá comhlánaithe agus sínithe go cuí maidir leis na critéir incháilitheachta agus roghnúcháin (atá ar fáil le híoslódáil ónár láithreán gréasáin).

***Is é seo a leanas an t-ainm a bheidh ar chomhad iarratais aonair PDF Adobe Acrobat de mhéid A4: [SLOINNE\_Céadainm\_CN267.pdf].***

Ba cheart teideal agus tagairt chruinn an fhógra folúntais a lua in ábhar an ríomhphoist. Maidir le hiarratais inar modhnaíodh leagan amach agus/nó ábhar an CV i bhformáid Europass agus an dearbhaithe onóra, is féidir go measfaidh Comhghnóthas SESAR na hiarratais sin a bheith ar neamhní.

**Is é an dáta deiridh le hiarratais a chur isteach ná 31 Márta 2017 ag 23.00 (am na Bruiséile).**

*CEADÚ LE hAGHAIDH FOILSITHE*

*P. Ky – Stiúrthóir Feidhmiúcháin*

*CEADÚ LE hAGHAIDH FOILSITHE*

*P. Ky – Stiúrthóir Feidhmiúcháin*

Tá ceanglais eile, mionsonraí faoin ról, tuilleadh sonraí faoi na próisis roghnúcháin, agallaimh agus trialach agus faisnéis faoi choinníollacha oibre le fáil san fhógra folúntais breisithe is féidir a íoslódáil ó leathanach gréasáin deiseanna gairme de chuid Chomhghnóthas SESAR: <http://www.sesarju.eu/sesar-vacancies>

Is sa Bhruiséil (an Bheilg) a dhéanfar an t-agallamh, áit ina bhfuil ceanncheathrú Chomhghnóthas SESAR agus an áit fostaíochta. Socraíodh dáta na trialach agus/nó an tseisiúin agallaimh go sealadach don **dara leath de mhí Aibreáin 2017** (mura bhfógrófar a mhalairt agus ag brath ar an líon iarrthóirí). Cuirfear an dáta in iúl do na hiarratasóirí 15 lá ar a laghad roimh ré.

Molfaidh an Painéal Roghnúcháin na hiarrthóirí is oiriúnaí don phost i gceist ar bhonn na n-agallamh. Féadfar an liosta iarrthóirí oiriúnacha arna bhunú ag an bPainéal Roghnúcháin a úsáid freisin le haghaidh earcú chuig post den chineál céanna, ag brath ar riachtanais Chomhghnóthas SESAR. Beidh an liosta bailí go dtí 31 Nollaig 2017 (féadfar an tréimhse bhailíochta a shíneadh). Is le litir a chuirfear in iúl do gach iarrthóir cé acu a cuireadh nó nár cuireadh é/í ar an liosta ionadaithe. Ba cheart d’iarrthóirí a thabhairt faoi deara nach gcinntítear tairiscint poist le háit ar liosta ionadaithe.

1. Sula gceapfar é/í, iarrfar ar an iarrthóir rathúil deimhniú ó na póilíní a chur ar fáil ina léireofar nach bhfuil aon taifead coiriúil aige/aici. [↑](#footnote-ref-2)
2. Sula bhfostófar é/í, déanfar scrúdú leighis ar an iarrthóir chun Comhghnóthas SESAR a shásamh go gcomhlíonann sé/sí ceanglais Airteagal 12 (2) (d) de Choinníollacha Fostaíochta Sheirbhísigh Eile na gComhphobal Eorpach. [↑](#footnote-ref-3)